google/wiki40b huggingface dataset:
Polis rahsia

Polis rahsia, kekadang juga digelar polis politik, ialah agensi polis yang beroperasi secara rahsia bagi melindungi kuasa sesuatu rejim politik atau negara. Ia berkait dengan rejim autoritarian demi menyokong kuasa politiknya tanpa menghiraukan kedaulatan undang-undang. Daripada menguatkuasakan kedaulatan undang-undang secara terbuka dan bersedia untuk ditaklukkan oleh tafahusan awam, sebagaimana dengan agensi polis yang biasa, pertubuhan polis rahsia bertujuan semata-mata untuk beroperasi di luar lingkup undang-undang bagi menindas ketaksepakatan politik menerusi tindakan keganasan dan intimidasi yang sulit (seperti penculikan, soal siasat paksaan, seksa, buangan dalam negeri, kehilangan paksaan, dan pembunuhan politik) yang menyasarkan musuh politik pemerintah.
Pasukan polis rahsia hanya bertanggungjawab kepada cabang eksekutif pemerintahan dan kekadang hanya kepada diktator. Operasi bawah tanah mereka terlindung dan disembunyikan dari orang awam dan pemerintahan kecuali pegawai-pegawai eksekutif yang teratas. Kedudukan separa rasmi itu membenarkan kawalan pemerintahan terhadap rakyat dan pada waktu yang sama, membenarkan pemerintahan menafikan pengetahuan terhadap sebarang pencabulan kebebasan awam. Agensi polis rahsia sering digunakan sebagai alat penindasan politik. Negara yang polis rahsia amat berkuasa kekadang dirujuk sebagai negara polis atau negara risik balas.
Berbanding dengan polis rahsia, agensi keselamatan dalam negeri di negara demokratik yang liberal umumnya tertakluk kepada peraturan pemerintahan, syarat pelaporan, dan langkah-langkah kebertanggungjawapan. Meskipun demikian, masih terdapat kemungkinan bahawa agensi tersebut dapat bertindak di luar undang-undang dan mengambil sesetengah ciri polis rahsia. Dalam sesetengah kes, agensi keselamatan dalam negeri di negara demokratik telah dituduh sebagai polis rahsia. Misalnya, kelompok radikal di Amerika Syarikat pernah berkali-kali menuduh Biro Penyiasatan Persekutuan (FBI) sebagai polis rahsia. Yang mana satu agensi kerajaan boleh digolongkan, sebahagiannya atau sepenuhnya, sebagai "polis rahsia" masih merupakan suatu pertikaian ahli sains politik.
Altscheid

Altscheid merupakan sebuah kawasan perbandaran terletak di daerah Bitburg-Prüm, Rhineland-Palatinate, Jerman.
Calapor

Demografik 2001

Menurut bancian India pada tahun 2001, Calapor memiliki bilangan penduduk seramai 11,823. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2011

Menurut bancian India pada tahun 2001 Calapor memiliki kadar pendidikan (kebolehan membaca) 80%, melebihi kadar purata kebangsaan 59.5%; dengan 53% lelaki dan 47% wanita mampu membaca. 10% dari populasi berusia di bawah 6 tahun. (2001)
Wan Ahmad bin Haji Abdul Halim

Wan Ahmad bin Haji Abdul Halim (1872 - 1935) atau lebih dikenali sebagai Tok Padang Jelapang merupakan salah seorang tokoh ulamak di nusantara yang terkemuka.
Wan Ahmad bin Haji Abdul Halim atau nama penuhnya Haji Wan Ahmad bin Haji Abdul Halim merupakan salah seorang daripada ulamak Melayu yang bertanggung jawab mengembangkan syiar Islam di nusantara.
Kedudukan nusantara diantara jalan perdagangan tanah Arab dengan negara China merupakan peluang yang membenarkan kawasan nusantara menjadi satu kuasa bertaraf antarabangsa yang dipengaruhi oleh idea dan kebudayaan daripada bangsa Arab, India dan China.
Mereka yang bertaraf ulamak biasanya pernah melanjutkan penggajian ke Semenanjung Arab seperti di Mekah, atau Universiti Al-Azhar. Di sana mereka juga terdedah kepada kebudayaan Parsi, Rom dan Turki sebagaimana yang dapat dikesan dalam sastera golongan istana seperti Hikayat Amir Hamzah, dan juga oleh kebudayaan China seperti mana yang terdapat dalam Hikayat Hang Tuah, dan Syair Siti Zubaidah.
Pengetahuan ugama dan politik dunia ini menjadikan mereka seseorang yang berpengaruh sekembalinya mereka ke nusantara ketika itu.
Pachore

Demografik 2001

Menurut bancian India pada tahun 2001, Pachore memiliki bilangan penduduk seramai 20,940. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Pachore memiliki kadar pendidikan (kebolehan membaca) 59%, di bawah kadar purata kebangsaan 59.5%; dengan 61% lelaki dan 39% wanita mampu membaca. 17% dari populasi berusia di bawah 6 tahun. (2001)
The Rebel Intruders

Sinopsis

Mengisahkan tentang tiga orang pelarian yang menentang jeneral-jeneral diraja.
Baragaon, Varanasi

Demografik 2001

Menurut bancian India pada tahun 2001, Baragaon memiliki bilangan penduduk seramai 10,517. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Baragaon memiliki kadar pendidikan (kebolehan membaca) 56%, di bawah kadar purata kebangsaan 59.5%; dengan 65% lelaki dan 35% wanita mampu membaca. 21% dari populasi berusia di bawah 6 tahun. (2001)
Mufti

Etika seorang mufti

Mufti tentunya seorang yang pakar, terbukti pakar dan pernah belajar di universiti dalam mahu di luar negara serta amat mahir dalam bahasa Arab agar mudah dan mampu menterjemah dan mentafsir al-Quran dan Hadith. Sepatutnya mufti yang dilantik itu sesuai dengan bidang pengajiannya di universiti dan mampu menguasai beberapa bahasa terutama bahasa Arab dan bahasa Inggeris.
Seorang mufti haruslah berani melawan arus dan mampu berbeza pendapat dengan umara (pentadbir kerajaan) selagi ia menepati dengan hukum syarak demi menegakkan syariat Islam. Mufti perlulah bersifat bebas tanpa terikat atau bersekutu dengan kerajaan oleh kerana menjaga periuk nasi dan menanti habuan dunia. Sebaliknya pula harus berbeza dengan pembangkang yang anti-kerajaan.
Mufti adalah ulama, iaitu pewaris Nabi, dan perlu amar ma'ruf nahi munkar tanpa takut kepada manusia biasa. Seseorang mufti tidak boleh mengeluarkan hukum sendiri, sesuatu perbuatan yang seolah-olehnya menyamai taraf dengan Allah. Mufti haruslah mengikuti perkembangan pendapat ulama kontemporari dan tidak dikongkong oleh ulama silam semata-mata. Ulama luar negara haruslah dijadikan rujukan, pegangan dan bersilang mazhab dan fikrah.
Mufti mestilah bijaksana, diplomasi dan bijak kompromi dan boleh mengawal situasi apabila berhujah, mampu memberikan dalil-dalai dan nas yang digunakan semasa berhujah semasa berhadapan dengan tentangan masyarakat dan pemerintah sendiri. Mufti mestilah berani setiap ketika untuk membentangkan kertas kerja berlandaskan isu semasa dan gawat. Untuk itu, mufti mestilah berkata benar walaupun pahit. Mereka mestilah muhasabah diri, muhasabah diri dan muhasabah diri sendiri terlebih dahulu.
Mufti seharusnya mempunyai pemikiran terkini, terbuka luas dengan hubungan intim dengan ulama luar negara yang jauh lebih berkaliber. Sumber rujukan mufti mestilah yang kukuh dan tidak sekadar mengutip sumber kedua, dan meluas, iaitu tidak setakat di kalangan ulama semata-mata tetapi juga umara. Mereka yang pakar dari sesebuah universiti haruslah dihubungi, dirunding, diminta pendapat dan diadakan persidangan yang lebih kerap serta sentiasa membuat kajian demi kajian. Segala maklumat tentang sesuatu perkara hendaklah tidak dikeluarkan secara tergesa-gesa. Sebaliknya ditimbang secara bijaksana dan akuilah adalah orang lain yang lebih bijak dan juga warak.
Kalau dahulu masjid adalah tempat ilmu, tetapi kini berpindah ke universiti. Oleh itu mufti haruslah dekat atau berlegar, berinteraksi dengan mereka yang berada di universiti. Ini kerana universiti adalah institusi ilmu yang paling tinggi.

Brunei Darussalam

Pehin Datu Seri Maharaja Dato Paduka Seri Setia (Dr.) Ustaz Hj Awang Abdul Aziz bin Juned (1994 hingga sekarang)
Makasar

Poskod

Poskod yang digunakan di Makasar adalah 13570. Terdapat 5 buah desa di dalam daerah kecamatan Makasar.
Sandwic

Sandwic atau roti lapis ialah makanan berupa dua potong roti yang menyepit daging, sayuran, keju atau perasa makanan atau sos sehingga rasanya menjadi lebih enak. Pelbagai jenis roti baoleh digunakan untuk membuat sandwic dan bergantung pada isinya. Permukaan roti biasanya disapu sedikit mayonis, mentega, marjerin atau minyak zaitun yang berfungsi sebagai pelekat dan penambah bau. Sandwic juga dikenali sebagai roti lapis di Indonesia. 
Di negara bukan makanan asasinya nasi, sandwic biasanya dibawa ke sekolah atau ke pejabat di dalam kotak yang disebut lunchbox atau di dalam beg kertas berwarna coklat yang disebut brown bag (sandwich bag) untuk dinikmati sebagai makan tengah hari. 
Sandwic juga dibawa sebagai makanan sewaktu berkhemah, mendaki gunung atau sekadar berjalan-jalan. Di rumah, sandwic dinikmati sebagai pelengkap makanan utama. Jika dimakan di rumah sebagai makanan utama, sandwic biasanya ditemani oleh makanan pendamping seperti sup (soup-and-sandwich), daun salad (salad-and-sandwich), kerepek kentang, kentang goreng, timun).

Variasi sandwic

Nama sandwic bergantung pada isi yang dikepit oleh potongan roti, sehingga ada egg sandwich (sandwich isi telur), peanut butter and jelly sandwich (sandwic isi mentega kacang dan agar-agar). Sandwich biasanya merupakan makanan dingin walaupun ada juga sandwic yang dinikmati hangat-hangat seperti grilled cheese (roti bakar isi keju).
Sandwic umumnya menggunakan potongan roti, tetapi sandwic di Amerika Syarikat banyak menggunakan pelbagai jenis roti seperti bread roll dan focaccia. Sub atau submarine sandwich seperti dijual di restoran layan diri Subway dan hamburger juga disebut "sandwich" walaupun tidak menggunakan potongan roti.
Di Scandinavia, ada makanan yang disebut "open sandwich" yang hanya menggunakan sepotong roti. Daging, ikan, atau keju diletakkan begitu saja di atas sepotong roti. Model sandwic dengan sepotong roti juga dikenal di Rusia sebagai buterbrod(бутерброд).
Di England, butty  dan sarny adalah sebutan untuk sandwic dalam bahasa slanga. Sandwich dengan isi bacon dan mentega (butter) disebut butty walaupun ada butty yang menggunakan mayonis dan bukan mentega. Sandwic berisi kentang goreng disebut chip butty. Di Scotland, sandwic disebut pieces.

Sejarah

Sandwic diambil sempena nama Earl of Sandwich IV, seorang aristokrat Inggeris abad ke-18 yang merupakan penggemar bermain kad. Earl of Sandwich IV ingin terus bermain kad tanpa harus berhenti untuk makan, sehingga daging yang dikepit dua potong roti dijadikan makanan yang boleh dimakan dengan sebelah tangan sambil bermain kad.
Earl of Sandwich IV berasal dari kota Sandwich di England. Dalam bahasa Inggeris kuno, Sandwic bererti "tempat berpasir."
Cibiru Wetan

Poskod

Poskod yang digunakan di Cibiru Wetan adalah 40625. Terdapat buah desa di dalam daerah kecamatan Cileunyi.
Satriamekar

Poskod

Poskod yang digunakan di Satriamekar adalah 17510. Terdapat buah desa di dalam daerah kecamatan Tambun Utara.
Lugros, Granada

Lugros merupakan sebuah kawasan perbandaran yang terletak di wilayah Granada, Andalusia, Sepanyol
Samsung SGH-F330

Ciri-ciri

Antara muka telefon bimbit ini diperkemaskan butang 'volume', 'play', 'pause', 'fast forward' dan 'rewind' untuk memudahkan capaian muzik bersama dengan kemudahan penala gelombang radio FM. Hanya dengan satu butang di bahagian depan telefon bimbit, pengguna boleh menikmati muzik selama 18 jam menerusi pemain muzik sedia ada yang menyokong pelbagai 'codec' untuk memainkan semua format lagu.
Selain itu, ia dilengkapi kemudahan Windows Media Digital Rights Management (WMDRM) yang membolehkan pengguna memindahkan muzik yang dibeli menggunakan telefon bimbit ke komputer peribadi (PC) atau sebaliknya.
Lagu yang dipindahkan akan disusun secara automatik dalam pustaka muzik manakala pengguna tidak perlu meneka lagu yang dimainkan di radio kerana Sistem Data Radio (RDS) membenarkan maklumat mengenai stesen radio, rancangan, lagu serta artis yang akan dipaparkan pada skrin.
Telefon bimbit berkonsepkan gelongsor ini menyokong rangkaian telekomunikasi tanpa wayar Capaian Paket Pindah Turun Berkelajuan Tinggi (HSDPA/3.5G) untuk membolehkan pengguna memindah turun fail besar, menyaksikan siaran video dan mengadakan perbualan video dengan lancarpada kelajuan 3.6 megabit sesaat.
la turut disempurnakan dengan kamera beresolusi 2.0 mega piksel dan slot kad microSD untuk menambah memori sehingga 4 Gigabait.
Wadas, Telukjambe Timur

Poskod

Poskod yang digunakan di Wadas adalah 41361. Terdapat buah desa di dalam daerah kecamatan Telukjambe Timur.
Daun bawang

Cara Menanam Dengan Mudah

Gunakan bawang merah yang dibeli dari pasar atau pasar raya. Tanamkan bawang itu ke dalam pasu dan pastikan tanahnya sentiasa lembab dengan dijirus air. Jangan jirus terlalu kerap kerana kalau tanahnya terlalu berair, bawang tersebut akan reput.

Menuai Hasil

Untuk menggunakan daun bawang untuk masakan, jangan cabut keseluruhan pokok tersebut. Setakat ambil sahaja daunnya sahaja sebanyak mana yang diperlukan dan yang selebihnya boleh diambil apabila diperlukan supaya anda sentiasa mendapati daun yang segar.
Peguam

Seorang peguam ialah "seseorang yang pekerjaannya termasuk memberi nasihat atau bantuan guaman kepada pelanggannya ataupun lebih dikenali sebagai seseorang yang mempunyai lesen untuk mempraktikkan guaman di sisi undang-undang". Undang-undang merupakan sistem peraturan kelakuan yang ditentukan kerajaan sesuatu tempat untuk mengekalkan kestabilan dan keadilan. Seorang peguam menerapkan pengetahuannya mengenai teori undang-undang secara praktikal untuk menyelesaikan masalah sebenar atau pelanggannya.
Selmasongs: Music from the Motion Picture Soundtrack Dancer in the Dark

Anugerah

Sebuah lagu dari album ini, bertajuk "I've Seen It All", telah dicalonkan dalam Anugerah Akademi 2000 untuk kategori Lagu Asal Terbaik (Best Original Song). Naumun begitu, anugerah tersebut dimenangi oleh lagu "Things Have Changed" nyanyian Bob Dylan.
Tafsir Baidhawi Jilid 2

Ringkasan

Buku ini membincangkan mengenai Tafsir Al-Quran, hasil penulisan Syekh Abdur Rauf Bin Ali Al-Fansuri. Dari koleksi kitab Melayu / Jawi (Terbitan Khazanah Fathaniyah).
Muhammad Ali Hashim

Tan Sri (Dr.) Muhammad Ali Hashim (1947-2017) merupakan bekas Ketua Pegawai Eksekutif Johor Corporation.
Pada 24 Mac 2010 beliau menerima Ijazah Kehormat Doktor Falsafah (bagi bidang Keusahawanan) dari Universiti Utara Malaysia (UUM) sempena konvokesyen ke-23 UUM. Ia disampaikan oleh Sultan Kedah, Sultan Abdul Halim Mu'adzam Shah selaku Canselor UUM.

Korporat

Beliau adalah bekas Ketua Pegawai Eksekutif Perbadanan Johor atau JCorp sejak 1982 hingga 2013.

Persatuan

Beliau adalah Presiden, Dewan Perdagangan Islam Malaysia (2014-2017).

Meninggal dunia

Beliau telah kembali ke Rahmatullah pada 31 Oktober 2017 pada usia 70 tahun di Hospital KPJ Damansara dan telah dikebumikan di Tanah Perkuburan Islam Bukit Kiara.
Kampung Simpang Lima

Poskod

Poskod yang digunakan di Kampung Simpang Lima, Gerisek, Johor ialah 84700.
Stesen MRT Canberra

Stesen MRT Canberra (NS12) merupakan stesen bertingkat Sistem Pengangkutan Gerak Cepat akan datang yang terletak pada Laluan MRT Utara Selatan di Sembawang.
Stesen MRT ini akan memberi khidmat kepada para penduduk estet-estet berdekatan seperti Sembawang Springs, dan juga untuk pembangunan kediaman awam dan swasta pada masa akan datang. Ia juga akan menjadi stesen MRT kedua di Singapura selepas stesen Dover yang akan dibina di atas landasan kereta api sedia ada dan dinaikkan dengan platform sisian.

Sejarah

Buah fikiran di sebalik stesen MRT Canberra dikatakan bahawa pembangunan stesen ini ditangguhkan kerana kawasan persekitaran masih belum dibangunkan. Walau bagaimanapun, idea itu diteruskan dan dalam proses perancangan.
Pada 17 Januari 2013, Penguasa Pengangkutan Darat (LTA) mengumumkan bahawa kajian kebolehlaksanaan telah dijalankan untuk membina satu stesen di antara Sembawang dan Yishun.
Pada 27 Jun 2014, Menteri Pengangkutan, Lui Tuck Yew mengumumkan kajian tersebut telah selesai dan stesen Canberra akan dibina.
Pada 1 Ogos 2014, pembinaan stesen itu akan mula dijalankan pada pertengahan tahun 2015 dan ia dijangka siap pada 2019 2019.
Pada 27 April 2015, LTA mengumumkan pembinaan akan dimulakan dengan China State Construction Engineering Corporation (Singapura) diberi kontrak bernilai $90 juta.
Noailles, Tarn

Noailles ialah sebuah komun yang terletak di komun Tarn di selatan Perancis.
Tanjungsari Timur

Poskod

Poskod yang digunakan di Tanjungsari Timur adalah 41253. Terdapat buah desa di dalam daerah kecamatan Cikaum.
Kartel

Kartel ialah sebuah kumpulan pengeluar bebas secara rasmi yang bertujuan meningkatkan keuntungan kolektif mereka dengan cara menetapkan harga, mengehadkan bekalan, atau apa-apa amalan ketat yang lain. Kartel biasanya mengawal harga jualan, tetapi ada yang dianjurkan untuk mengawal harga yang dibeli input. Undang-undang persaingan cuba menghalang atau melarang kartel. Sesuatu badan yang memiliki monopoli mengikut takrifan ini tidak boleh menjadi sebuah kartel, namun ia boleh menyalahgunakan monopoli ini dengan cara yang lainnya. Kartel biasanya berlaku dalam oligopoli, di mana ada sebilangan kecil penjual dan biasanya melibatkan produk yang sama jenis. Penipuan bidaan adalah suatu jenis kartel yang khusus.

Contoh

Pertubuhan Negara-negara Pengeksport Petroleum: yang dianjurkan oleh negara-negara berdaulat. Ia tidak akan dikenakan kuatkuasaan penentangan penggabungan industri di bidang kuasa laibnoleh sebab itu doktrin dari kekebalan negara di bawah undang-undang antarabangsa awam. Namun, negara-negara ahlinya sering memecahkan pangkat mereka dengan melebihi kuota pengeluaran minyak yang dipersetujui.
Kebanyakan persatuan perdagangan, terutama dalam industri yang dikuasai oleh beberapa syarikat-syarikat besar sahaja, telah dituduh sebagai "topeng" kepada kartel atau memudahkan pertemuan rahsia dalam kalangan anggota kartel.
Walaupun kartel biasanya dianggap sebagai sebuah kumpulan syarikat, ada juga sesetngah orang yang menganggap kesatuan perrdagangan sebagai kartel, atas tujuan mereka memperjuangkan kenaikkan harga buruh (upah) dengan mencegah persaingan.
Kartel lain termasuk golongan pengamal perundangan dan perubatan di United Kingdom dan banyak negara-negara lain. Dalam golongan-golongan ini, badan-badan yang mengawal latihan, lesen untuk pengamalan dan kelayakan menyekat bilangan peserta baru dalam profesion ini mewujudkan satu bekalan buatan yang rendah serta meningkatkan pendapatan untuk orang-orang dalam profesion tersebut. Hal ini menyebabkan khidmat nasihat perundangan di Unuted Kingdom adalah mahal melainkan bagi mereka yang berpendapatan tinggi. Dalam profesion perubatan pula, United Kingdom mempunyai kekurangan doktor dan pakar bedah yang dahsyat sehingga adanya masa menunggu yang besar untuk operasi pembedahan mudah bahkan juga (menurut sesetengah orang) kes kematian yang boleh dielak,
Selawangi, Sukaraja

Poskod

Poskod yang digunakan di Selawangi adalah 43192. Terdapat buah desa di dalam daerah kecamatan Sukaraja.
Dewi Matit

Dewi Matit merupakan dewi singa yang dikaitkan dengan Dewa Ra.
Peradapan Mesir telah wujud lebih 3,000 tahun dan perkembangan ugama di Mesir kuno telah membantu mewujudkan banyak dewa dewi yang disembah bagi pelbagai sebab, dan pelbagai upacara keugamaan yang telah diamalkan pada masa tersebut.
Pulau Teluk Batik

Sejarah Teluk Batik

Teluk batik dikatakan bermula dengan kedatangan kaum Batak dari Kepulauan Sumatera di Indonesia. Ceritanya bermula apabila pada zaman dahulu lanun-lanun dan perompak menjadikan perairan Selat Melaka tempat mereka merompak dan merampas hasil dagangan dan kepunyaan pemilik orang-orang yang menggunakan laluan Selat Melaka tersebut. Ini tidak terkecualilah kaum Batak ini. Mereka menjadikan Teluk Batik yang ada sekarang tempat perlindungan daripada ancaman lanun dan perompak tersebut. Dari situ bermulalah penempatan kaum Batak dan tempat tersebut telah dipanggil Teluk Batak. Diberitahu oleh kebanyakan penduduk asal berhampiran (Kampung Teluk Muruh dan Kampung Padang Tembak) panggilan Teluk Batak kekal sehinggal awal 80an, selepas itu oleh kerana panggilan Teluk Batak tidak sedap didengar maka ianya telah ditukar dengan panggilan Teluk Batik. Panggilan nama Teluk Batik kekal sehingga sekarang. Anggaran keluasan Teluk Batik ialah berukuran lebih kurang 60 ekar persegi. Nama Teluk Batak ini telah ditukar kepada Teluk Batik secara rasminya pada 26 hb. April 1974.
Sekolah Kebangsaan Bandar Pontian (Integ)

Sejarah

SK Bandar Pontian mula di tubuhkan pada tahun 1907 oleh penduduk tempatan dengan nama 
asalnya Sekolah Melayu Pontian. Bangunan asalnya dibina daripada papan dan beratapkan
nipah, kemudian digantikan dengan zink. Lokasi asalnya ialah tapak Bangunan Majlis Daerah
Pontian sekarang. 
Pada tahun 1929 sekolah ini telah berpindah ke tapak yang ada sekarang. Pada tahun 1935 
pembinaan semula satu blok untuk pelajar lelaki dan satu blok untuk pelajar perempuan
1935 - Murid lelaki dan murid perempuan mula belajar bersama-sama dalam satu kelas di bangunan blok Arif
1937 - Bangunan Blok Bestari telah didirikan bagi menampung pertambahan murid pada masa itu
1988 - Pembinaan bangunan blok Cerdik
1987 - Kelas Pendidikan Kurang Pendengaran mula ditubuhkan dan bertempat dibangunan blok Bestari
1992 - SK Bandar Pontian telah dinaik taraf kepada sekolah gred A
1997 - Bangunan baru tiga tingkat telah dibina dan siap sepenuhnya pada tahun 2000 bagi mengatasi masalah kekurangan kelas kesan pertambahan murid
1998 - Sekolah rendah yang pertama di daerah Pontian menjalankan mata pelajaran Komputer dalam 
Pendidikan
2011 - Dua blok tambahan setinggi 4 tingkat dan kantin baru telah siap dan digunakan oleh warga sekolah
Potret Pere Tanguy

Pemerian lukisan

Lukisan yang berwarna-warni cerah dan subjeknya yang yakin menggambarkan perubahan sikap van Gogh. Van Gogh menggelar penggunaan warna cerah olehnya sebagai "gimnastik" yang melalui uji kajian dapat menimbulkan kedalaman, keselarasan warna dan keseimbangan di dalam karyanya. Lukisan mengandungi latar belakang gambar seni teraan Jepun van Gogh yang dijual di kedai Julien Tanguy, seorang pembuat cat dan penjual lukisan yang juga antara orang yang pertama menjual karya van Gogh. Pada bahagian atas topi Tanguy ialah Gunung Fuji; Pelakun Kabuki berkongsi ruang dengan pokok ceri yang sedang berbunga.
Lukisan-lukisan Jepun van Gogh menggambarkan pencarian ketenangan olehnya. Beliau memerikan pencarian ini di dalam satu surat kepada sauara perempuannya, "Mendapat ketenangan ini sebanyak mungkin, mahupun kita mengetahui hanya sedikit — malah tidak mengetahui apa-apa — dengan pasti, merupakan ubat yang lebih mujarab daripada semua yang terdapat di kedai ubat". Dalam usahanya menggambarkan ketenangan di dalam lukisannya, van Gogh melukis Tanguy yang berifat tenang dan gemar bertafakur. Ahli kajian Simbolisme, Naomi Maurer, memerikannya sebagai memiliki "ketenangan ikonik Buddha."
.sr

.sr ialah domain peringkat tinggi kod negara Internet untuk Suriname.
Kamaranglebak

Poskod

Poskod yang digunakan di Kamaranglebak adalah 45172. Terdapat buah desa di dalam daerah kecamatan Greged.
Harapan Baru, Bekasi Utara

Poskod

Poskod yang digunakan di Harapan Baru adalah 17123. Terdapat 6 buah desa di dalam daerah kecamatan Bekasi Utara.
Guranteng

Poskod

Poskod yang digunakan di Guranteng adalah 46158. Terdapat buah desa di dalam daerah kecamatan Pagerageung.
Oberschöna

Oberschöna merupakan sebuah kawasan perbandaran terletak di daerah Mittelsachsen, Saxony, Jerman.
Pilihan Raya Umum Malaysia 2004 - Kelantan

Keputusan pilihan raya umum Malaysia 2004 bagi Kelantan.